Ο ταγματάρχης χωροφυλακής επί χούντας Θανάσης Λενής,

ο άνθρωπος του Θεού που βλέπει στην Χρυσή Αυγή την «γλυκιά ελπίδα»,

ο μητροπολίτης Καλαβρύτων, που δικαζόταν σήμερα για δημόσια υποκίνηση μίσους ή βίας μετά από μήνυση οκτώ εκπροσώπων της κοινότητας ΛΟΑΤΚΙ με βάση τον αντιρατσιστικό νόμο για το γνωστό «χριστιανικό» του κείμενο κατά των ομοφυλοφίλων με τίτλο «ΑΠΟΒΡΑΣΜΑΤΑ ΤΗΣ ΚΟΙΝΩΝΙΑΣ ΣΗΚΩΣΑΝ ΚΕΦΑΛΙ! – Ας μιλήσουμε έξω απ’ τα δόντια, ΦΤΥΣΤΕ ΤΟΥΣ!»,

ο παπάς που ακόμα και σήμερα κατά τη διάρκεια της απολογίας του δήλωσε μέσα στο δικαστήριο πως «το φτύστε τους είναι το λιγότερο. Αν είχα όπλο και μπορούσα από το νόμο, θα το χρησιμοποιούσα να τελειώνουμε»,

μετά από απόφαση του δικαστηρίου… αθωώθηκε! https://www.efsyn.gr/arthro/dikazetai-o-amvrosios-gia-dimosia-ypokinisi-vias-i-misoys

Θέλουμε να στείλουμε τους χαιρετισμούς μας

α) στην σεβάσμια ελληνική Δικαιοσύνη,

β) στην ιεραρχία της Ελλάδας και προσωπικά στον Αρχιεπίσκοπο, και

γ) στους ταγούς του Έθνους και συγκεκριμένα σε εκείνους τους πολιτικούς και θεσμικούς παράγοντες που στο όνομα της αγάπης και της συναλληλίας διατηρούν ανόθευτη την συνταγματική σύμφυση Κράτους – Εκκλησίας.

Κατά τα λοιπά, στο πλαίσιο της ελληνοορθόδοξης παιδείας εντός της οποίας θητεύσαμε εξ απαλών ονύχων, υπενθυμίζουμε ότι

πρώτον , παρά την μαυρίλα τους τα ράσα δεν κάνουν τον παπά, και

δεύτερον , «έστι δίκης οφθαλμός, ός τα πανθ’ ορά».

(Επισκέψεις: 1.420 φορές, όπου 1 ημερήσιες)